Jean Giraudoux

Hippolyte Jean Giraudoux (1882–1944) var en fransk forfatter. Han skrev skuespill, romaner og essays, og var i tillegg diplomat og politiker. Han ledet det franske informasjonsministeriet 1939–1940 i Édouard Daladiers regjering. 

Han debuterte med en novellesamling i 1909, og begynte i slutten av 1920-åra å skrive for teatret. Han samarbeidet med skuespilleren og teaterlederen  Louis Jouvet.

Skuespillet Undine (1939) er basert på  H.C. Andersens Den lille havfrue, mens Siegfried i romanen (1922) og skuespillet (1928) Siegfried er en ung soldat fra første verdenskrig som rammes av hukommelsestap og veksler mellom tysk og fransk tilknytning. Giraudoux' Apollon fra Bellac (1942) ble satt opp av  Fjernsynsteatret i 1960. Komedien Amfitryon 38 (1929) skulle vært oppført på Nationaltheatret i april 1940, og ble utgitt på norsk i serien Cappelens upopulære skrifter i 1949. Den gale frå Chaillot (1945) ble oppført på Det norske teatret i 1950 og 1973, med henholdsvis Ragnhild Hald og Tordis Maurstad i tittelrollen.

Stykket Det blir ikke noen Trojanerkrig (La Guerre de Troie n'aura pas lieu, 1935) var en advarsel mot nazismen. Giraudoux ble henrettet av de tyske okkupasjonsmyndighetene som hadde besatt Frankrike siden 1940. Stykket ble sendt i Radioteatret i 1952.

Gunnar Høst tok i 1942 doktorgrad med avhandlingen L'oeuvre de Jean Giraudoux.

Referanser

Eksterne lenker 
 

Franske forfattere
Franske diplomater
Æreslegionen
Franskmenn fra andre verdenskrig
Franske politikere
Personer fra departementet Haute-Vienne